Revista economică americană Forbes a publicat un clasament al celor mai bine plătiți sportivi ai planetei în anul 2024, iar lider în această ierarhia este un fotbalist.
Cristiano Ronaldo, cel mai bine plătit sportiv în 2024 - Lionel Messi, pe podium
Forbes a alcătuit zilele acestea un top al celor mai bine plătiți 10 sportivi din lume, iar ierarhia este condusă de Cristiano Ronaldo, jucătorul de 39 de ani al celor de la Al-Nassr, cu 260 de milioane de dolari.
Jon Rahm se află pe locul 5 în clasamentul mondial din golf, dar jucătorul spaniol (câștigător a două turnee majore) a dat o adevărată lovitură alăturându-se circuitului LIV Golf și a câștigat deja 218 milioane de dolari.
În același clasament, Lionel Messi (Inter Miami), rivalul lui Ronaldo, ocupă poziția a treia, argentinianul câștigând puțin peste jumătate din cât încasează portughezul (135 de milioane de dolari).
Cei mai bine plătiți 10 sportivi din lume în 2024
1. Cristiano Ronaldo (fotbal) - 260 de milioane de dolari
2. Jon Rahm (golf) - 218 milioane de dolari
3. Lionel Messi (fotbal) - 135 de milioane de dolari
4. LeBron James (baschet) - 128.2 de milioane de dolari
5. Giannis Antetokounmpo (baschet) - 111 milioane de dolari
6. Kylian Mbappé (fotbal) - 110 milioane de dolari
7. Neymar (fotbal) - 108 milioane de dolari
8. Karim Benzema (fotbal) - 106 milioane de dolari
9. Stephen Curry (baschet) - 102 milioane de dolari
10. Lamar Jackson (fotbal american) - 100.5 milioane de dolari.